Polițistul Marian Godină a povestit de ce nicio librărie din județul Teleorman nu a dorit pe raft cartea sa „Flash-uri din sens opus”. În urma unei discuții cu directorul de vânzări al editurii , polițistul a aflat că în județul Teleorman nu există nicio librărie.

„Uitându-mă pe nişte tabele, m-am mirat când am văzut că nicio librărie din județul Teleorman nu a dorit să aibă pe raft cartea „Flash-uri din sens opus” şi l-am întrebat pe directorul de vânzări al editurii care e explicația. Mi-a răspuns zâmbind:

„E simplu, în județul Teleorman nu există nicio librărie.”

Mi-a venit greu să cred, aşa că m-am interesat. Trist, dar adevărat.” a povestit Marian Godină într-o postare pe Facebook.

Anul 2011 a fost un an prost pentru vânzarea de carte în Alexandria. În consecință, după ce singura librărie și-a golit definitiv rafturile în ultima parte a lui 2011, nimeni nu mai pare interesat de deschiderea unei astfel de afaceri.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media